I den danske politiske virkelighed har der siden årtusindeskiftet krystalliseret sig en ny form for politisk bevidsthed, der sætter individets absolutte frihed i centrum. I Folketinget er denne bevidsthed repræsenteret ved det lille, men stadig mere succesrige parti Liberal Alliance.

Samtidig danner den omdrejningspunktet for det, der er blevet omtalt som et liberalt ungdomsoprør.

Sidstnævnte henviser til, at en udpræget liberal tidsånd tilsyneladende er ved at bide sig fast i sindet hos vores yngste medborgere – ifølge professor Søren Risbjerg Thomsen pønser op mod en tiendedel af de unge på at stemme på LA.